TAKUNI 5 เดือนขึ้น 3 เท่าตัว
คาหุ้น TAKUNI ณ ตอนนี้สูงเกินไปจริงๆ ยกเว้นกำไรต่อหุ้นในปี 58 ทำได้สูงถึง 0.50 บาท จะทำให้ระดับราคา ณ ตอนนี้ยังลงทุนได้สบายๆ งานนี้ถึงขึ้นอยู่กับตัวนักลงทุนมีความเชื่อไปในทางไหน!
20 มิ.ย. 2558

คุณประดิษฐ์ จากประชาชื่น กรุงเทพฯ พูดถึงสถานการณ์ของหุ้น TAKUNI หรือบริษัท ทาคูนิ กรุ๊ป จำกัด (มหาชน) ค่อนข้างแปลกประหลาดมากๆ เพราะก่อนหน้านี้ไม่มีทีท่าจะทะยานขึ้นไปแรงๆ เพราะตอนที่เข้ามาซื้อขายในตลาด mai ช่วงเดือน สิงหาคม 57 พบว่า หุ้นอยู่สูงกว่าราคาจอง IPO ที่ระดับ 1.60 บาทได้แค่เท่าตัวเดียว
ต่อจากนั้นราคาหุ้นก็แกว่งตัวไปมาที่บริเวณ 3 บาทนานหลายเดือน จู่ๆ เดือน กุมภาพันธ์ 58 ราคาหุ้นก็พุ่งขึ้นนอย่างร้อนแรง จนมาแตะที่ระดับ 6 บาท ต่อจากนั้นขึ้นมายืนที่ 9 บาท ล่าสุดขึ้นมายืนใกล้ๆ 12 บาท จึงอยากให้อาจารย์ช่วยวิเคราะห์สถานการณ์ที่เกิดขึ้นกับหุ้นตัวนี้ด้วยครับ
 
ถ้ามองสถานการณ์ของหุ้น TAKUNI โดยอิงกับปัจจัยพื้นฐานเป็นหลัก ย่อมเป็นหุ้นที่อันตรายมากที่สุดตัวหนึ่ง เพราะราคาหุ้นในกระดานพุ่งทะยานเกินราคาเหมาะสมไปค่อนข้างเยอะ จึงไม่ใช่หุ้นทางเลือกสำหรับนักลงทุนที่เน้นการลงทุนแบบคุณค่า แต่เป็นตัวเลือกที่ดีมากๆ สำหรับนักเก็งกำไรสั้นๆ ซึ่งเป็นสถานการณ์ที่นักลงทุนต้องประเมินตัวเองให้ได้ว่า ตัวเองชอบแบบไหน
เนื่องจากเหตุผลที่ทำให้หุ้นปรับตัวขึ้นอย่างร้อนแรงยังไม่เป็นที่แน่ชัด ขณะที่ข่าวลือเกี่ยวกับหุ้นตัวนี้น่าจะมีอะไรดีซ่อนอยู่ก็มีการพูดถึงกันอย่างกว้างขวาง จนกลายเป็นแรงกระตุ้นให้นักลงทุนเข้ามาไล่ราคาหุ้นกันอย่างคึกคัก และดูเหมือนประเด็นดังกล่าวจะทำให้ทุกคนหันมามองหุ้นตัวนี้กันมากขึ้นเสียด้วย
ตรงนี้เป็นข้อมูลที่ตัวนักลงทุนต้องพิจารณาให้ดีก่อนเข้าลงทุน เพราะข้อมูลสำคัญทางการเงินด้านล่างบอกแค่ว่า ผลงานในไตรมาส 1 ปี 58 ดีกว่าผลงานปี 57 ทั้งปี หากประเมินกันต่อไปเรื่อยๆ จะพบว่า ผลงานปี 58 น่าจะโตเป็น 3 เท่าตัวจากปี 57 ราคาหุ้นถึงวิ่งขึ้นอย่างร้อนแรง
 
หน่วย: ล้านบาท
 
น่าเสียดายที่การวิเคราะห์ดังกล่าวเป็นการมองแค่มุมเดียว เพราะถ้าเอากำไรต่อหุ้นในไตรมาส 1 ปี 58 ซึ่งอยู่ในระดับ 0.06 บาท บวกเข้าไปอีก 3 เท่าตัว กำไรต่อหุ้นปี 58 จะอยู่ที่ระดับ 0.24 บาท และเมื่อคำณวนบนค่า P/E ที่ 25 เท่า ราคาสูงสุดของหุ้นตัวนี้ควรจะอยู่ที่ 6 บาท
นั่นหมายความว่า ราคาหุ้น TAKUNI ณ ตอนนี้สูงเกินไปจริงๆ ยกเว้นกำไรต่อหุ้นในปี 58 ทำได้สูงถึง 0.50 บาท จะทำให้ระดับราคา ณ ตอนนี้ยังลงทุนได้สบายๆ งานนี้ถึงขึ้นอยู่กับตัวนักลงทุนมีความเชื่อไปในทางไหน!
…
 
